section_heading: Slične vrste
paragraph_text: Zelenka se može zamijeniti s otrovnom sumporastom kružoliskom (Tricholoma sulphureum) koja ima mnogo rjeđe i debele listiće, a meso ima zadah po sumporu. Nejestiva vrsta Tricholoma flavobrunneum ima mnogo gušće listiće i raste ispod breza na vlažnom tlu. Zelenku je moguće zamijeniti i s vrstom Tricholoma malluvium, kojoj je jestivost nepoznata. Ona ima bijele listiće, a plodno tijelo je zdepastije građe. Zelenka također sliči i Tricholoma sejunctum, a koja isto ima bijele listiće, a klobuk je gladak i maslinastožute boje s radijalno postavljenim tamnijim linijama.